EkBass/fiwiki-20250220-pages-articles huggingface dataset:
Miniclip

Miniclip on brittiläinen Internet-sivusto, jolla on erilaisia pelejä. Sinne lisätään nykyään pelejä lähes joka toinen päivä. Suurin osa niistä on Flash- ja Shockwave-pelejä, mutta mukana on myös joitakin Java-pelejä (esim. RuneScape). Useimmat pelit ovat ilmaisia, mutta jotkut täytyy ladata. Yhteensä pelejä on yli kaksisataa. Alexa Internet -palvelun mukaan Miniclip on kuulunut viidensadan eniten vieraillun Internet-sivuston joukkoon jo runsaan kahden vuoden ajan. Miniclipissä pelit ovat jaoteltu niiden tyylin mukaan. Peleistä osa on pelattavissa myös muualla. Pelien lisäksi sivustolla on keskustelualue, joka on tarkoitettu lähinnä keskusteluun Miniclipin peleistä. == Joitakin pelejä == *8 Ball Pool *Agar.io *Age of Speed *Age of Speed 2 *Archery King *Balance *Celebrity table tennis *Clicker Heroes *Contract Wars *Deep sea patrol *Free Realms *Forest Temple *Frost bite *Goodgame Empire *Heli Attack *LEO STEEL *Minigolf *MotherLoad *Mountainbike *Need for Madness *On The Run *OurWorld *Pest control *Ping Pong *Pizza Hot *Raft Wars *Robot Rage *Save the Sheriff *Snowboard Madness *Soccer Stars *Spider game *RuneScape *SpineWorld *Tanki Online *World Cup Soccer *Zoikz == Aiheesta muualla == * Miniclip Luokka:Selainpelisivustot Luokka:Verkkopelipalvelut
Menen Hotel

Menen Hotel on toinen Naurun hotelleista. Se sijaitsee Menengissä Naurun kaakkoisosassa. == Palvelut == Hotellissa on 101 yöpymiseen tarkoitettua huonetta. Rakennuksessa on myös baari ja kaksi ravintolaa. Hotellin asiakkaille on käytössä myös nettikahvila. == Lähteet == Luokka:Naurun rakennukset ja rakennelmat Luokka:Hotellit
Kansallissankari

Kansallissankareiksi kutsutaan historiallisia, joskus myös puolihistoriallisia tai myyttisiä hahmoja, joilla on keskeinen ja kunnioitettu rooli jonkin valtion tai etnisen ryhmän historiassa ja omakuvassa. Kansallissankarit kuuluvat kiinteästi nationalismiin ja kansallisvaltioiden ajatukseen. Kansallissankarit ovat useimmiten poliitikkoja eli "valtiomiehiä", sotilaita eli "sotasankareita", separatisteja eli "vapaustaistelijoita", tutkijoita, taiteilijoita, tutkimusmatkailijoita tai urheilijoita eli "urheilusankareita". Kansallissankarin aseman voi saavuttaa myös elävä ihminen. Kansallissankareihin kohdistuu yleensä virallista tai puolivirallista muistokulttia tai suoranaista henkilöpalvontaa. Tämä ilmenee tyypillisesti muistomerkkeinä, muistojuhlallisuuksina varsinkin syntymän tai kuoleman vuosipäivinä, elämäkertakirjallisuutena ja kansallissankarin roolin korostamisena kouluopetuksessa. Erilaisissa diktatuureissa kansallissankareiden palvonta, joka kohdistuu myös diktaattoriin, on usein viety äärimmäisyyksiin. Kansallissankarikultin rakentaminen on ollut tyypillistä myös itsenäisyydestä kamppaileville tai vastaitsenäistyneille maille. Luokka:Nationalismi
Trakeaalikidukset

Trakeaalikidukset ovat haaroittuneen ilmaputkiston täyttämät ohutnahkaiset ulokkeet. Trakeaalikidukset on useimmilla vedessä elävillä hyönteistoukilla, mm. sudenkorentojen, päivänkorentojen, koskikorentojen ja vesiperhosten toukilla. Eläin ottaa tarvitsemansa hapen vedestä ja muuttaa sen kaasumuotoon ilmaputkistossaan. Luokka:Hengityselimistö Luokka:Hyönteisten anatomia
Spermatofori

Spermatofori (kreikaksi forein ’kantaa’, kuljettaa mukanaan) eli siittiökotelo on siittiösoluja sisältävä kapselimainen jähmeä pakkaus, jonka joidenkin eläinryhmien koiras luovuttaa naaraalle. Näissä ryhmissä ei tapahdu varsinaista parittelua, vaan koiras paketoi spermaansa jähmeän massan sisään ja luovuttaa annoksen naaraalle. Lajista riippuen joko koiras tai naaras itse voi sujauttaa spermatoforin itse sukuaukkoonsa. Hedelmöittyäkseen naaraan pitää monesti vielä purra spermatofori rikki, jolloin siittiöt pääsevät vapaiksi. Tällainen menettely tunnetaan useista selkärangattomien eläinten ryhmistä, esim. joiltakin nilviäisiltä ja niveljalkaisilta. Hyönteisistä esimerkkinä ovat hyppyhäntäiset, jotkin kovakuoriaiset, hepokatit, sirkat ja jotkin perhoset. Myös eräät sammakkoeläimet käyttävät spermatoforeja. Luokka:Selkärangattomien anatomia Luokka:Nilviäisten anatomia Luokka:Lisääntyminen
Munanasetin

Munanasetin eli ovipositori on monilla hyönteisnaarailla. Sen avulla naaraat asettavat munat haluamaansa paikkaan. Hepokattinaarailla on valtava, usein sapelinmuotoinen munanasetin, jonka avulla ne voivat asettaa munansa syvälle maahan. Myös monilla loispistiäisillä on hyvin kehittynyt munanasetin. Jotkin lajit voivat porata munanasettimensa jopa syvälle puuhun. Tällä tavoin kyseiset lajit laskevat munansa puun rungossa piilossa oleviin toukkiin, jotka toimivat ”kasvatusalustoina” loispistiäisen toukille. == Aiheesta muualla == Luokka:Hyönteisten anatomia
Laanila

Laanila on Oulun kaupunginosa, ja se sijaitsee Oulujoen pohjoisrannalla keskustan koillispuolella, valtatien 20 varrella. Nimi Laanila on tiettävästi perua Laanisen suvun nimestä . Laanila sijaitsee noin kahden kilometrin päässä keskustasta, Tuiran itäpuolella. 1940-luvulla Laanilassa oli parakkialue, aluksi saksalaisten ja sitten suomalaisten sotilaiden käytössä . Alueen yleisilmeelle piirteet on antanut arkkitehti Alvar Aalto 1950-luvulla, jolloin Oulujoen ranta-alueelle rakennettiin rivitalo Typpi Oy:n tehtaan työntekijöille. Alueelle rakennettiin myöhemmin kolme kerrostaloa ja pesularakennus. Pesula ei enää ole toiminnassa, ja rakennus on muutettu asunnoiksi vuonna 2002. Laanilan alue on nykyisin uudis- ja täydennysrakennusaluetta. Alueella toimii yläaste sekä lukio. Laanilan koulun julkisivusta löytyy myös Veikko Törmäsen tekemä Ruutuvihko-taideteos. ==Kuvia Laanilasta== Kuva:Laanila Virkatalo Oulu 20200410.jpg|Laanila Kuva:Laanilanranta Oulu 20210821 01.jpg|Laanilanranta Kuva:Laanila School Oulu 20190626.jpg|Laanilan koulu == Lähteet == == Aiheesta muualla == *
Jaakko Pöyry

Jaakko Veikko Emanuel Pöyry (6. elokuuta 1924 Sodankylä – 8. syyskuuta 2006 Helsinki) oli suomalainen tekniikan kunniatohtori, suomalaisen metsäalan osaamisen vaikuttaja sekä Pöyry Oyj:n perustaja. Pöyryn isä toimi pappina ja kuoli pojan ollessa 11-vuotias. Pöyry kirjoitti ylioppilaaksi Ilmajoen yhteiskoulusta vuonna 1942 ja ilmoittautui pian tämän jälkeen vapaaehtoisena rintamalle, jossa haavoittui vakavasti Talin–Ihantalan taistelussa kesällä 1944. Samana vuonna hän myös suoritti reserviupseerikurssin Niinisalossa. Pöyry valmistui diplomi-insinööriksi Teknillisestä korkeakoulusta vuonna 1948. Hänen ensimmäinen työpaikkansa oli Wärtsilä, jossa hän eteni 25-vuotiaana paperikoneosaston johtajaksi. Yhdessä Jaakko Murron kanssa hän perusti Insinööritoimisto Murto & Pöyryn, joka suunnitteli Metsäliiton Äänekosken sellutehtaan. Vuonna 1958 Pöyry perusti nimeään kantaneen yrityksen ja toimi tämän johdossa aina vuoteen 1990 asti. Tämänkin jälkeen hän toimi vielä yhtiön hallituksessa ja muissa luottamustehtävissä. Hän oli tosin jo aikaisemmin myynyt puolet yhtiöstään Henrik Ehrnroothille. Pöyry vihittiin tekniikan kunniatohtoriksi Teknillisessä korkeakoulussa vuonna 1974. Hän sai myös professorin arvonimen ja ruotsalaisen Pohjantähti-ritarikunnan komentajamerkin. Sotilasarvoltaan Pöyry oli reservin yliluutnantti. == Lähteet == == Kirjallisuutta == * Raimo Seppälä: Korvessa karjui se karvainen karhu. Jaakko Pöyryn pitkä tie Sodankylästä kuuteen maanosaan. Helsinki: Otava, 2004. Luokka:Suomalaiset elinkeinoelämän vaikuttajat Luokka:Suomen rakennusalan vaikuttajat Luokka:Suomalaiset insinöörit Luokka:Suomalaiset professorin arvonimen saaneet Luokka:Vuonna 1924 syntyneet Luokka:Vuonna 2006 kuolleet
Melinda Gates

Melinda French Gates (o.s. French) (s. 15. elokuuta 1964 Dallas, Texas) on yhdysvaltalainen hyväntekijä ja toinen Bill ja Melinda Gatesin säätiön perustajista. French Gates oli naimisissa Bill Gatesin kanssa vuodesta 1994 vuoteen 2021. Gatesit ilmoittivat avioerosta toukokuussa 2021. Melinda Gates on entisen aviomiehensä tapaan myös tietotekniikka-alalla. Hän on toiminut myös lehtitoimittajana ja työskennellyt muun muassa The Washington Postissa ja Drugstore.com-internetjulkaisussa. Gatesille ja hänen silloiselle miehelleen Billille myönnettiin marraskuussa 2016 Yhdysvaltain korkein siviileille myönnettävä kunniamerkki, presidentin vapaudenmitali, tunnustuksena säätiönsä hyväntekeväisyydestä. ==Lähteet== == Aiheesta muualla == * The Bill & Melinda Gates Foundation Luokka:Kuuluisien henkilöiden puolisot Luokka:Yhdysvaltalaiset hyväntekeväisyyden harjoittajat Luokka:Vuonna 1964 syntyneet Luokka:Elävät henkilöt
Fotorealismi

Fotorealismi tai fotonaturalismi (myös valokuvarealismi, valokuvauksellinen realismi, hyperrealismi tai superrealismi) on 1960-luvulla syntynyt taidemuoto, jossa kuvien mallina ja kuvan tekemisen lähtökohtana ei ole niinkään itse todellisuus, vaan valokuvat siitä. Valokuva toimi välikappaleena todellisuuden ja taiteilijan välillä. Kuvaus on fotorealistisissa töissä valokuvantarkkaa. Fotorealismia kutsuttiin 1960-luvulla Yhdysvalloissa myös uudeksi realismiksi (”new realism”). Se oli vastareaktio pop-taiteen ohella modernismin abstraktia maalaustaidetta kohtaan. Fotorealismi yleistyi 1970-luvun alussa myös Euroopassa. Kasselin documentassa olivat vuonna 1972 mukana muun muassa Ralph Goings, Robert Bechtle, John de Andrea, Don Eddy, Gerhard Richter, Chuck Close, Richard Estes ja Duane Hanson. Tietokonegrafiikassa ja CGI-grafiikassa fotorealismilla tarkoitetaan elävältä tai realistiselta näyttävää tietokoneella luotua grafiikkaa erona esimerkiksi sarjakuvamaisesta grafiikasta. == Suomessa == Suomalaisista muun muassa Esko Tirrosen maalaukset ovat lähellä fotonaturalismia. Suuntaus oli esillä Ars 74 -näyttelyssä Helsingissä ja Tampereella keväällä 1974. Mukana oli useita sekä amerikkalaisia että eurooppalaisia hyperrealismin edustajia. Suuntauksen vaikutus jäi tuolloin kuitenkin melko lyhytaikaiseksi. Valokuvan tultua osaksi maalaustaidetta ja digitaalisen kuvan yleistyttyä kiinnostus fotorealismia kohtaan on kasvanut. == Esimerkkejä == Tiedosto:Fruitbowlwithmelons.jpg|Mauro David, Kristalliastia ja meloneita, 1999. Tiedosto:De dos XXIXa.jpg|Jacques Bodin, De dos XXIX, 2008. Tiedosto:Glasses 800 edit.png|Gilles Tran, tietokoneella aikaansaatu asetelma, 2006. == Katso myös == * Renderöinti * 3D-grafiikka == Lähteet == == Aiheesta muualla == Luokka:Nykytaide
Ariel Ramírez

pienoiskuva|Ariel Ramírez vuonna 1968. Ariel Ramírez (4. syyskuuta 1921 Santa Fe, Argentiina – 18. helmikuuta 2010 Monte Grande, Argentiina) oli argentiinalainen säveltäjä ja pianisti. Vuonna 1964 hän sävelsi esitetyimmän teoksensa, Misa Criollan. Se on messu, jossa on muun muassa kansanmusiikkivaikutteita. Misa Criolla ensiesitettiin Düsseldorfissa vuonna 1967. Ramírezin muihin teoksiin kuuluu muun muassa pianokappaleita. Ramírez kuoli keuhkokuumeeseen ollessaan 88-vuotias. == Lähteet == Luokka:Argentiinalaiset säveltäjät Luokka:Vuonna 1921 syntyneet Luokka:Vuonna 2010 kuolleet
Den glider in

”Den glider in” on Peter Karlssonin säveltämä ja sanoittama laulu, joka tuli tunnetuksi Ruotsin jääkiekkomaajoukkueen tunnussävelmänä jääkiekon maailmanmestaruuskisoissa 1995 Ruotsissa.Lyrical.nl Laulun levytti Nick Borgen yhdessä Ruotsin maajoukkueen kanssa. Suomi voitti maailmanmestaruuden ja laulu nousi Suomessa suureen suosioon. Se äänestettiin samana vuonna Radiomafian top 500 -listalla kaikkien aikojen 13:nneksi parhaaksi kappaleeksiRadiomafian Top 500 (v. 1995). Maajoukkuepelaajat ja valmentaja Curt Lindström levyttivät kappaleen Kirkan kanssa ruotsiksi. Kappale olisi haluttu suomentaa, mikä olisi sopinut laulun tekijälle, mutta levy-yhtiö BMG ei antanut siihen lupaa. Sanat ”Den glider in” tulevat ruotsalaisen radiotoimittajan Lennart Hylandin tunnetusta selostuksesta jääkiekon maailmanmestaruuskilpailuissa 1962, kun Nils Nilsson teki ratkaisevan maalin tyhjään maaliin maailmanmestaruuden ratkaisseessa ottelussa, jossa Ruotsi voitti Kanadan 5–3 ja Ruotsi voitti näin kultaa. == Lähteet== Luokka:Vuoden 1995 kappaleet Luokka:Ruotsalaiset musiikkikappaleet
Basilika (arkkitehtuuri)

thumb|Pompejin basilikan rauniot. Basilika on suorakulmion muotoinen, kolmi- tai useampilaivainen rakennus, jossa keskilaiva on muita laivoja korkeampi, niin että valo pääsee sisään sen yläosan ikkunoista. Nykykielenkäytössä basilika viittaa tämänmalliseen kirkkoon. Se eroaa siis hallikirkosta, jossa kaikki laivat ovat samankorkuiset. Basilikatyyppi on peräisin antiikin Kreikan ja Rooman arkkitehtuurista. Antiikin aikaiset basilikat eivät kuitenkaan olleet uskonnollisia rakennuksia, vaan niitä käytettiin muun muassa kauppaan ja oikeudenkäynteihin. Basilikan kehittivät roomalaiset kreikkalaisen pylväskäytävän, stoan, perusteella. Latinan nimitys basilica juontuukin kreikan ilmaisusta στοὰ βασιλική (stoa basilikē, kuninkaallinen pylväskäytävä). Rooman vanhimman tunnetun basilikan, Basilica Porcian, rakennutti 184 eaa. Marcus Porcius Cato.P. Castrén & L. Pietilä-Castrén, Antiikin käsikirja (2000), hakusana "basilika". Yhden kuuluisimmista basilikoista, Maxentiuksen basilikan, pani alulle Maxentius ja viimeisteli Konstantinus 313. Jo Augustuksen aikoihin basilikaa pidettiin oleellisena osana kaupungiksi itseään kutsuvaa asutuskeskusta. Kolmannelta vuosisadalta alkaen kristityt rakensivat basilikatyyppisiä rakennuksia kulttipaikoikseen, sillä he tarvitsivat isoja tiloja, joihin seurakunta saattoi kokoontua. Pakanatemppeleitä ei voitu käyttää mallina, koska niissä rituaalit suoritettiin usein ulkona. Kristityissä kirkoissa on basilikan päässä puolipyöreä alttarikomero, apsis, jossa pappi seisoo korokkeella. Kirkot saivat vaikutteita etenkin keisaribasilikoista, joissa ei harjoitettu kaupankäyntiä. Italiassa sanalla basilica tarkoitetaan myös erityisen arvoaseman omaavaa kirkkorakennusta sen muodosta riippumatta, esimerkiksi Basilica di San Marco Venetsiassa. Basilika tai useimmiten basilica minor on tällöin kunnianimi, jonka paavi myöntää tärkeimmille kirkoille riippumatta siitä, ovatko ne arkkitehtuuriltaan basilikoja. Kuva:Dehio I 56 Konstanz Section.jpg|Kolmilaivaisen basilikan poikkileikkaus Kuva:Basilica 5s.png|Viisilaivaisen basilikan poikkileikkaus Kuva:Basilika (Pompeji).png|Antiikin aikaisen basilikan pohjapiirros Kuva:Altchristliche Basilika MK1890.jpg|Varhaiskristillisen basilikan pohjapiirros ==Katso myös== *Pitkäkirkko *Pyörökirkko *Ristikirkko *Keskeiskirkko *Kahtamoinen == Lähteet == * Luokka:Seulonnan keskeiset artikkelit
Saara Widbom

Saara Kerttu Elina Widbom (o.s. Ylitalo) (s. 1984) on suomalainen näyttelijä. Suuren yleisön tietoisuuteen hän tuli Liisa Tähtisen roolistaan 1990-luvun menestyssarjassa Blondi tuli taloon (1994–1995). Myöhemmin hän näytteli Lilli Abrahamssonia televisiosarjoissa Ihmeidentekijät (1996–1998) ja Parhaat vuodet (2000–2002). Hän on näytellyt myös Tampereen Komediateatterissa sekä Rauman Kaupunginteatterissa. Widbom opiskeli Suomen Teatteriopistossa Tampereella ja teki jonkin aikaa näyttelijäntöitä freelancerina. Hän haki myös Teatterikorkeakouluun ja Teatterityön tutkinto-ohjelma Nätyyn Tampereelle, mutta ei päässyt niihin opiskelemaan. Syksyllä 2005 hän toimi juontajana Nelosella esitetyssä peliohjelmassa Play. Vuosina 2015–2017 Widbom vieraili Salatut elämät -sarjassa lääkäri Romppaisen roolissa. Saaran vanhemmat ovat näyttelijä-ohjaaja Elina Halttunen ja lääkäri Veli Ylitalo. Hänellä on kolme sisarusta, joista sisko Johanna on myös näyttelijä. Hänen tätinsä on näyttelijä Marjukka Halttunen sekä isovanhemmat näyttelijät Hilkka Helinä ja Kaarlo Halttunen. Widbom oli ammatiltaan kokki, mutta kouluttautui myös lähihoitajaksi ja työskentelee (keväällä 2020) varhaiskasvatuksen parissa asukaspuistossa Espoossa, jossa hän puolisonsa kanssa myös asuu. == Filmografia == === Lyhytelokuvat === Vuosi Lyhytelokuva 2013 Sisällä === Televisiosarjat === Vuosi Sarja Rooli 1988 Rikas ja kunniallinen Saara 1994–1995 Blondi tuli taloon Liisa Tähtinen 1996–1998 Ihmeidentekijät Lilli Abrahamsson 1997 Blondi tuli taloon – Sattui kerran kesällä Liisa Tähtinen 2000–2002 Parhaat vuodet Lilli Abrahamsson 2003 Kuumia aaltoja Jutan asiakas 2015, 2016, 2017 Salatut elämät lääkäri Romppainen == Lähteet == == Aiheesta muualla == * * * * Iltalehti.fi: Blondi tuli taloon -sarjan lapsitähtenä loistanut Saara: ”Oli ihana palata lapsuuteni rooliin” Luokka:Suomalaiset televisionäyttelijät Luokka:Vuonna 1984 syntyneet Luokka:Elävät henkilöt
Salazar

Salazar on muun muassa seuraavien henkilöiden sukunimi: * Abel Salazar (1889–1946), portugalilainen lääkäri, tutkija, professori ja taidemaalari * Antonio de Salazar (n. 1650–1715), espanjalais-meksikolaistunut säveltäjä * António de Oliveira Salazar (1889–1970), Portugalin pitkäaikainen pääministeri ja diktaattori * Edwin Salazar (s. 1991), kolumbialainen jalkapalloilija * Efrén Ramos Salazar (1939–2005), meksikolainen katolinen piispa * Eliseo Salazar (s. 1954), chileläinen autourheilija * Felipe Salazar Villagrana (s. 1940), meksikolainen katolinen piispa * Héctor Luis Palma Salazar (s. 1940), meksikolainen huumekauppias * Jaime Rodríguez Salazar (s. 1939), meksikolais- perulainen katolinen piispa * Jesús Rubén Salazar Gómez (s. 1942), kolumbialainen katolinen arkkipiispa * Ken Salazar (s. 1955), yhdysvaltalainen lakimies ja poliitikko * Manuel Salazar (s. 1961), venezuelalainen näyttelijä * Maria Elvira Salazar (s. 1961), yhdysvaltalainen republikaanipoliitikko * Rosa Salazar (s. 1985), yhdysvaltalainen näyttelijä * Tulio Botero Salazar (1904–1981), kolumbialainen katolinen arkkipiispa. == Kuvitteellisia henkilöitä == * Armando Salazar, elokuvasarjassa Pirates of the Caribbean * Salazar Luihuinen, J. K. Rowlingin Harry Potter -kirjasarjassa
Arto Salminen

Arto Sakari Salminen (22. lokakuuta 1959 Helsinki – 15. marraskuuta 2005 Hausjärvi) oli suomalainen kirjailija. Salmisen tuotannon aiheita ovat esimerkiksi viihdeteollisuus, tositelevisio, pätkätyöt ja köyhyys. Salmisen niukkaeleiset, mustaa huumoria viljelevät romaanit koskettelevat uusliberalismiin taipuneen yhteiskunnan kipupisteitä – köyhien, syrjäytyneiden ja huono-osaisten elämää. Salmisen teoksia on usein luonnehdittu inhorealistisiksi.Kai Hirvasnoro, Arto Salmisen tosi-tv ei sähköä säästele, Kansan Uutiset 1.1.2012 Provokatoristen aiheiden lisäksi hän sai tunnustusta kirkkaasta kielestään, joka toi estetiikkaa rankkojenkin aiheiden käsittelyyn. Salminen kirjojen myynti oli ilmestymisaikaan vähäistä, mutta myöhemmin arvostus on kasvanut. Salminen muokkasi romaanistaan Varasto vuonna 2005 näytelmäversion, joka sai ensi-iltansa joulukuussa 2005 Kansallisteatterin Willensaunassa. Romaanin Varasto pohjalta on Taru Mäkelä ohjannut elokuvan Varasto (2011). Elokuvalle on tehty vuonna 2018 ilmestynyt jatko Varasto 2, joka ei kuitenkaan enää perustu kirjaan. Salminen sai Koskenkorva-palkinnon 1998, Olvi-palkinnon 2004 ja oli Runeberg-palkintoehdokkaana 2002. Salminen kuoli äkilliseen sairauskohtaukseen vuonna 2005. == Romaanit == * * * * * * ==Lähteet== == Aiheesta muualla == * Harri Haanpää: Arto Salmisen muistokirjoitus Wsoy.fi (8.12.2005). * Erkka Mykkänen: Arto Salminen ei kelvannut kansalliskirjailijaksi Jotkut taas väittävät. (Archive.org) Luokka:Suomalaiset kirjailijat Luokka:Vuonna 1959 syntyneet Luokka:Vuonna 2005 kuolleet
Anastasio Somoza García

thumb|Anastasio Somoza García ja Argentiinan presidentti Juan Perón. Anastasio "Tacho" Somoza García (1. helmikuuta 1896 – 29. syyskuuta 1956) oli Nicaraguan presidentti ja diktaattori vuosina 1937–1947 ja 1950–1956.Anastasio Somoza Encyclopedia Britannica Anastasio Somoza Garcían isä oli varakas kahviplantaasin omistaja. Somoza García opiskeli Yhdysvalloissa, palasi kotimaahan ja epäonnistui liikemiehen uralla. Hän nousi valtaan armeijan tuella syrjäyttäen enonsa 1937. Hän keskitti valtaa ja varallisuutta perheelleen ja ystävilleen, ja hänen jälkeensä maata hallitsivat hänen kaksi poikaansa Luis Somoza Debayle ja Anastasio Somoza Debayle. Runoilija Rigoberto López Pérez murhasi Somoza Garcían 21. syyskuuuta vuonna 1956 Leonissa. Somoza kuoli muutama päivän jälkeen sairaalassa Panaman kanavavyöhykkellä. == Lähteet == Luokka:Nicaraguan presidentit Luokka:Diktaattorit Luokka:Nicaragualaiset henkirikosten uhrit Luokka:Vuonna 1896 syntyneet Luokka:Vuonna 1956 kuolleet
Jean-Claude Duvalier

Jean-Claude Duvalier (3. heinäkuuta 1951 Port-au-Prince – 4. lokakuuta 2014 Port-au-Prince) oli Haitin presidentti ja diktaattori 1971–1986. Hän seurasi virassa isäänsä François Duvalieria. Isä ja poika saivat kansan suussa lempinimet Papa Dòk ja Bebe Dòk. Jean-Claude Duvalier nousi valtaan vain 19-vuotiaana ja oli maailman nuorin presidentti. Hän karkotti maasta isänsä tärkeimmän avustajan, äitinsä veljen Gaston Jumellen ja sulki marraskuussa 1972 tämän ylläpitämän Hemo Caribbean -yhtiön, joka oli järjestänyt joukkoverenluovutuksia 3–5 dollarin korvausta vastaan henkilöä kohden. Luovutusten tuottama veri ja veriplasma myytiin ulkomaille. François Duvalier loi pelätyt puolisotilaalliset Tonton Macoutes -joukot, jotka osallistuivat poliittisten vastustajien kiduttamiseen ja surmaamiseen. Jean-Claude Duvalier hyväksyi näiden joukkojen toiminnan ja brutaalit toimintatavat jossain määrin. Hänen hallintonsa on arvioitu olleen vähemmän väkivaltainen, mutta pahemmin korruptoitunutta isäänsä verrattuna. Duvalier vietti ylellistä elämää. Hänen häänsä maksoivat viisi miljoonaa dollaria, vaikka samaan aikaan maa kärsi köyhyydestä. Ihmisoikeusryhmien mukaan hänen aikanaan maassa kidutettiin ja surmattiin tuhansia poliittisia vankeja. Duvalierin kerrotaan kerran sanoneen seuraavasti: "Haitin kansalaisten kohtalo on kärsiä". Vuonna 1986 korruptiosyytteiden raskauttama Jean-Claude Duvalier pakotettiin luopumaan vallasta, minkä seurauksena hän muutti Ranskaan. Kun Jean-Bertrand Aristide ilmoitti luopuvansa vallasta 2004, Jean-Claude Duvalier ilmoitti asettautuvansa ehdolle vuoden 2005 vaaleissa. Tammikuun 2010 maanjäristyksen jälkeen hän lupasi lahjoittaa kotimaalleen viisi miljoonaa puntaa. Duvalierilla oli Sveitsissä pankkitili, jolla olevista varoista hän taisteli oikeudessa, sillä Haitin valtio on vaatinut niitä palautettavaksi. Vuonna 2007 silloinen presidentti René Préval sanoi, että jos Duvalier olisi palannut Haitiin, hän olisi joutunut oikeuteen rahan kavalluksista ja kuolonuhreista. Duvalier palasi Haitiin tammikuussa 2011, mutta syytä paluuseen ei toistaiseksi tiedetä. 19\. tammikuuta 2011 Duvalier sai syytteet korruptiosta, varkaudesta sekä varojen kavaltamisesta. Syytteet koskivat väärinkäytöksiä Duvalierin 15-vuotisella valtakaudella 1970- ja 1980-luvuilla. Duvalier menehtyi kotonaan sydänkohtaukseen 63 vuoden iässä. == Lähteet == Luokka:Haitin presidentit Luokka:Diktaattorit Luokka:Vuonna 1951 syntyneet Luokka:Vuonna 2014 kuolleet
Stephen Webb

Stephen Webb on brittiläinen fyysikko ja tietokirjailija. Hän on tutkinut älyllisen elämän mahdollisuutta ja todennäköisyyttä maailmankaikkeudessa. Hän on pohtinut Fermin paradoksia, ja palkitussa teoksessaan Missä kaikki ovat? (Where Is Everybody?) hän on esittänyt siihen 50 ratkaisua kolmesta eri näkökulmasta. == Koulutus ja ura == Webb väitteli tohtoriksi teoreettisesta fysiikasta 1988 Manchesterin yliopistosta ja on työskennellyt useissa Britannian yliopistoissa. Hän oli mukana palkitussa (European Academic Software Award) fysiikan opetusohjelmistoja kehittäneessä ryhmässä. Hän asuu ja työskentelee Milton Keynesissä ja osallistuu kirjoittamisen lisäksi päätyönään Open Universityn etäopiskelumateriaalia muun muassa matematiikan korkeakouluopetusta varten kehittäviin ryhmiin. == Tuotanto == Webbin esikoisteos Measuring the Universe: the Cosmological Distance Ladder ilmestyi vuonna 1999. Hänen toinen kirjansa, suomeksikin käännetty, Missä kaikki ovat? esittää kolme näkökulmaa elämän todennäköisyyden ja mahdollisuuden arvioimiseksi maailmankaikkeudessa. Yhden käsityksen mukaan Maan ulkopuolista älyllistä elämää on olemassa, mutta emme ole vielä saaneet yhteyttä toisiimme. Toisaalta salaliittoteorian mukaan he ovat jo keskuudessamme, mutta tavalla tai toisella heidän olemassaolonsa on piilossa. Kolmannessa vaihtoehdossa olemme ainoat älylliset koko universumissa. Kirja sai Contact in Contextin parhaan idean palkinnonCIC ja oli ehdolla Aventis-palkinnon saajaksi 2003. Kirjassa Out of this World käsitellään viimeaikaisia hiukkasfysiikan ajatuksia ja esitetään erikoisia teorioita kirjailijan omintakeiseen tyyliin. == Yksityiselämä == Webb harrastaa jalkapalloa ja krikettiä. == Teokset == * * * ==Lähteet== Luokka:Brittiläiset fyysikot Luokka:Syntymävuosi puuttuu Luokka:Elävät henkilöt
Piri Reis

Piri Reis (1466–1554) oli osmanien laivastoupseeri, joka taisteli monta vuotta Turkin laivastossa ennen ylennystään amiraaliksi, josta tulee nimen osa Reis; hänen syntymänimensä oli Hadji Muhammad. Piri Reis tunnetaan nykyään parhaiten hänen vuonna 1513 piirtämästään maailmankartasta. ==Piri Reisin kartta== Vuonna 1929 Istanbulin Topkapin palatsin kunnostustöiden yhteydessä löydettiin kasa 1400–1500-luvuille ajoittuvia karttoja. Kahden gasellin nahalle piirretyn kartan tekijäksi oli mainittu Piri Reis. Kartat olivat huolellista työtä ja hämmästyttävän tarkkoja. On väitetty, että vastaavaan pituusasteikon tarkkuuteen päästiin vasta 200 vuotta myöhemminTieteen kuvalehti 5/1999. Toinen kartoista oli piirretty vuonna 1513, ja se kuvaa Etelä-Amerikan itärannikkoa. Toinen kartta on piirretty 1528, ja se kuvaa Pohjois- ja Etelä- Atlanttia, Karibianmerta sekä kiistellyn tulkinnan mukaan myös Falklandinsaaria ja Antarktista. Piri Reisin karttoihin tekemien merkintöjen mukaan niiden lähteenä on ollut "vääräuskoisen Colombon" eli Kolumbuksen kartta, joka on sittemmin kadonnut. Vuonna 1956 historioitsija ja arkeologi Arlington Mallery alkoi tutkia karttoja päätyen siihen tulokseen, että ne eivät tukeneet vallitsevaa käsitystä eri alueiden löytöajoistaTieteen kuvalehti 5/1999. Piri Reisin aikaan sekä Pohjois- että Etelä-Amerikan rannikot olivat Euroopassa suurimmalta osaltaan tuntematonta aluetta, ja Antarktis löydettiin vasta vuonna 1818. Merkittävää kartoissa on myös niiden mahdollinen täsmääminen leveys- ja pituuspiirien kanssa, mikä tarkoittaisi lähdekarttojen tekijöiden tienneen Maan pyöreästä muodosta ja mahdollisesti hallinneen trigonometrian. Virheitäkin kartassa kuitenkin on, kuten Neitsytsaarten sekä joidenkin Etelä-Amerikan jokien kaksinkertainen määrä. Antarktikseksi tulkitulla alueella vallitsee karttamerkintöjen mukaan lämmin ilmasto. Karttaa on tutkinut muun muassa yhdysvaltalainen kartografi Charles Hapgood, joka vuonna 1966 piti karttaa todisteena siitä, että Maassa on täytynyt olla tähän asti tuntematon korkeakulttuuri.Tieteen kuvalehti 5/1999 Historiantutkija Gregory McIntosh on vastustanut Malleryn ja Hapgoodin tulkintoja. Hänen mukaansa kartta ei ole läheskään niin tarkka kuin Hapgood antaa ymmärtää; McIntoshin mukaan 1500-luvulta tunnetaan huomattavasti parempiakin maailmankarttoja. Antarktikseksi tulkittu alue Piri Reisin kartassa voi McIntoshin mukaan olla Etelä-Amerikan rannikkoa. Toisaalta McIntosh korostaa, että tuntemattoman eteläisen mantereen olemassaololla spekuloitiin jo kauan ennen sen löytymistä. Arveltiin, että maapallon pysyminen tasapainossa vaati suuren eteläisen maamassan olemassaoloa.Gregory McIntosh: The Piri Reis Map of 1513 (Athens and London: University of Georgia Press, 2000) ==Lähteet== * Tieteen Kuvalehti 5/1999 ===Viitteet=== ==Aiheesta muualla== * The Map of America by Pîrî Reis (pdf) Luokka:Amiraalit Luokka:Kartantekijät Luokka:Osmanien valtakunnan kenraalit Luokka:Amerikan löytäminen Luokka:OOPArt Luokka:Osmanien valtakunnan teloittamat Luokka:Turkkilaiset sotilaat Luokka:Vuonna 1466 syntyneet Luokka:Vuonna 1554 kuolleet
Maansiirros

Maansiirros on tapahtuma, jonka seurauksena maa- ja kallioperän lohkot ovat liikkuneet niin, että näkyville on tullut vanhoja päällekkäisiä sedimenttejä. Maansiirroksista on usein löytynyt mm. fossiileja ja myös jääkausien muodostamia kivikerroksia. Suurista maansiirroksista voivat syntyä mm. lohkovuoristoja. Maansiirroksia ja niiden vaikutuksesta syntyneitä lohkovuoristoja ja rotkoja esiintyy esimerkiksi Itä-Afrikan hautavajoamassa, missä Afrikan itäinen osa on erkanemassa Afrikan mantereesta. == Lähteet == Luokka:Geologia
Solmu (tähtitiede)

Solmu (Ω, "Omega"), tavallisimmin nouseva solmu tai rataelementtinä nousevan solmun pituus on tähtitieteessä kiertoradan suuntaa kuvaava suure, joka ilmoitetaan asteina. Tässä suunnassa rata nousee ennaltasovitun tarkastelutason (Aurinkokunnassa ekliptikan tason) yläpuolelle. Aurinkoa kiertäville kappaleille suunnan nollakohta on kevätpäiväntasauspiste ja se mitataan vastapäivään. Kohtaa, jossa rata vastaavasti laskee tarkastelutason alapuolelle kutsutaan laskevaksi solmuksi. Sille käytetään joskus merkintää \mho. Jos radan inklinaatio on nolla, solmupisteitä (ja samalla myöskään niiden suuntia eli pituuksia) ei ole määritelty. Kuun solmu on piste, jossa Kuu nousee ekliptikan ylä- tai laskee sen alapuolelle. Jos tällöin Aurinko on samassa suunnassa, eli on uusikuu, voi tapahtua auringonpimennys. Jos Aurinko sijaitsee vastakkaisessa suunnassa, eli on täysikuu, voi tapahtua kuunpimennys. Kuun tapauksessa kahden nousevan solmun välistä aikaa kutsutaan drakoniittiseksi kuukaudeksi. Luokka: Taivaanmekaniikka
Periastroni

Periastroni on tähteä kiertävän ellipsiradan lähin piste. Esimerkiksi jos eksoplaneetta on ratansa tähteä lähimmässä pisteessä, se on periastronissa. Periapsis on yleisesti jotain kappaletta kiertävän toisen kappaleen läheisin piste ellipsiradalla. Luokka:Taivaanmekaniikka hi:उपसौर और अपसौर
Apastroni

Apastroni (apoastroni) on tähteä kiertävän ellipsiradan kaukaisin piste, esimerkiksi jos eksoplaneetta on ratansa tähdestä kaukaisimmassa pisteessä, se on apastronissa. Apoapsi on yleisesti jotain kappaletta kiertävän toisen kappaleen kaukaisin piste ellipsiradalla. Luokka:Taivaanmekaniikka
Radan isoakselin puolikas

Isoakselin puolikas on ellipsin pisimmän halkaisijan puolikas. Tätä rataelementtiä käytetään tyypillisesti kuvaamaan ellipsiradalla kiertävän kappaleen etäisyyttä keskuskappaleesta, joka sijaitsee ellipsin yhdessä polttopisteessä. Isoakselin puolikasta nimitetään usein "keskietäisyydeksi". Nimitys on siinä mielessä perusteltu, että isoakselin puolikas on kappaleen suurimman ja pienimmän etäisyyden keskiarvo. Etäisyyden keskiarvo voidaan kuitenkin laskea monella tavalla. Esimerkiksi etäisyyden keskiarvo ajan suhteen on suurempi, sillä ollessaan kauempana keskuskappaleesta kappale kiertää hitaammin, jolloin aikaa kuluu enemmän. == Lähteet == Luokka:Kiertoradat Luokka:Kartioleikkaukset
Rata-arvo

Rata-arvot eli rataelementit määrittävät yksikäsitteisesti taivaankappaleen sijainnin tiettynä ajankohtana ellipsiradalla tai vastaavalla. On vakiintunut käytäntö ilmoittaa tietyt rataelementit, joista voidaan laskea kappaleen paikka tiettynä ajankohtana eli eepokkina. "Puhtaat" taivaankappaleiden radat ovat ympyröitä, ellipsejä, paraabeleja, hyperbelejä tai suoria viivoja. Käytännössä kappaleiden radat ovat ajan mukana muuttuvia, jolloin rataelementit on laskettava monimutkaisilla yhtälöillä, jotka antavat rataelementit jonkin ajanhetken ympäristössä. Näitä kutsutaan radan oskuloiviksi elementeiksi. Periaatteessa rataelementit ovat siis vakioita, mutta muiden planeettojen, tähtien, kuiden tms. aiheuttamat häiriöt muuttavat niitä. Vain tietyt ellipsiradat ovat aurinkokunnassa pitkillä, miljardien vuosien ajanjaksoilla, suhteellisen vakaita. == Ratatilavektorit == Kappaleen rata voidaan ilmaista ilmoittamalla sen paikka- ja nopeusvektorit jollakin mielivaltaisella ajanhetkellä. Rataliikkeen energian lisäksi myös rataan liittyvä kulmamomentti on säilyvä suure. *t = eepokki (aika) *r = paikkavektori (x,y,z) *v = nopeusvektori (vx,vy,vz) *h = rxv eli erityinen suhteellinen kulmamomentti == Keplerin rataelementit eli elliptiset rataelementit == Tavallisimmin taivaankappaleen rataa kuvataan ns. elliptisillä rataelementeillä. Periaatteessa muitakin vastaavia kuuden vakion yhdistelmiä on olemassa (mm. Delaunayn rataelementit), mutta elliptisten elementtien geometrinen havainnollisuus tekee niistä verrattoman käytännöillisiä. Elliptiset elementit ovat *Isoakselin puolikas (a): radan koko *Eksentrisyys (e): radan soikeus *Inklinaatio (i): radan kaltevuus johonkin valittuun perustasoon nähden *Nousevan solmun pituus (Ω): suunta, jossa kappale siirtyy perustason yläpuolelle *Perihelin argumentti (ω): suunta, jossa kappale on lähimpänä keskuskappaletta *Keskianomalia (M): kappaleen sijainti radalla Näistä kaksi ensimmäistä (a ja e) määräävät radan muodon, kolme seuraavaa (i, Ω ja ω) kiinnittävät sen suunnan avaruudessa ja viimeinen (M) asettaa kappaleen oikeaan kohtaan ratakäyrälle. Perihelin argumentin sijasta käytetään joskus perihelin pituutta ja keskianomalian sijasta kappaleen sijainti radalla voidaan ilmaista myös periheliajan tai keskilongitudin avulla. == Muita rataan liittyviä suureita == *Luonnollinen anomalia (v) *Semi-latus rectum eli kartioleikkauksen parametri (p) *Pikkuakselin puolikas (b) *Lineaarinen eksentrisyys (ε) *Periapsiksen etäisyys (dp) *Apoapsiksen etäisyys (dp) *Eksentrinen anomalia (E) *Keskilongitudi (L) *Todellinen longitudi (l) == Katso myös == *Taivaanmekaniikka *Ellipsirata Luokka:Taivaanmekaniikka Luokka:Seulonnan keskeiset artikkelit fr:Orbite#Éléments orbitaux
Thomas Beecham

Thomas Beecham (29. huhtikuuta 1879 St. Helena – 8. maaliskuuta 1961 Lontoo) oli 1900-luvun alkupuolen merkittävin brittiläinen kapellimestari. Hän perusti useita brittiläisiä orkestereita mukaan lukien New Symphony Orchestran, Lontoon filharmonisen orkesterin ja Royal Philharmonic Orchestran. ==Kunniamaininnat== *1916 Beecham lyötiin ritariksi. *1938 Ranskan tasavallan presidentti antoi hänelle Kunnialegioonan kunniamerkin. *1957 hän sai Companion of Honour -kunniamaininnan. ==Levytyksiä== *Balakirev: Ensimmäinen sinfonia * Bizet: C-duurisinfonia (EMI) * Berlioz: Fantastinen sinfonia (EMI) *Händel: Messias-oratorio *Mozart: Requiem *Rimski-Korsakov: Šeherazade *Sibelius: Seitsemäs sinfonia Luokka:Brittiläiset kapellimestarit Luokka:Grammy-palkinnon saajat Luokka:Vuonna 1879 syntyneet Luokka:Vuonna 1961 kuolleet
EPOC

EPOC oli Psionin kehittämä käyttöjärjestelmä mobiililaitteille, joka nimettiin Symbianiksi Ericssonin ja Nokian ostettua enemmistöosuus Psionista vuonna 1998. Myös Motorola liittyi Symbianin käyttäjiin. Matsushita, joka oli maailman neljänneksi suurin matkapuhelimien valmistaja liittyi myös käyttöjärjestelmän käyttäjiin. Käyttöjärjestelmän viimeinen julkaisu oli EPOC32 Release 5, jonka johdosta ensimmäinen Symbian OS julkaisu oli versio 6.0. == Ydin == EKA2 (EPOC Kernel Architecture 2) on toinen iteraatio Symbianin 32-bittisestä ytimestä, joka seuraa 8- ja 16-bittisiä ytimiä. 8-bittinen versio oli käytössä vuonna 1984 julkaistussa Psion Organiserissa. 16-bittinen EPOC-ydin oli sidottu Intel 8086 -arkkitehtuuriin. EPOC32 (jälkikäteen nimetty EKA1:ksi) aloitti elämän vuonna 1994 ja julkaistiin vuonna 1997 Psionin Series 5 kämmentietokoneessa. EKA1 oli täysin 32-bittinen ilman 8086:n segmentoidun muistikäsittelyn vaikutuksia. EKA2 kehitettiin vuonna 1998. == Lähteet == Luokka:Psion Luokka:Symbian
Sherman Firefly

Sherman Firefly on brittiläisellä 76,2 mm O.Q.F 17-pdr-tykillä aseistettu versio yhdysvaltalaisesta M4 Sherman -panssarista. Sitä käytettiin toisessa maailmansodassa. Fireflyt rakennettiin muuntamalla olemassa olevia M4 Sherman -vaunuja. Alustana käytettiin kolmea mallia: M4, M4 Composite, jossa oli valettu rungon yläosa, ja M4A4, joista britit käyttivät nimiä Sherman I, Sherman I Hybrid ja Sherman V. Yleisin muunnettu vaunu oli M4A4/Sherman V, jossa oli pidennetty hitsattu runko ja Chrysler A57 Multibank -moottori. M4A1-mallia ei voitu käyttää, koska sen pyöristetty valettu runko ei jättänyt tilaa 17-paunaisen tykin ammustelineille. Myös miehistöä vaunuun mahtui vain neljä. Sherman Firefly tuli liittoutuneiden käyttöön juuri ennen Normandian maihinnousua vuonna 1944. ==Lähteet== * == Aiheesta muualla == Luokka:Yhdistyneen kuningaskunnan toisen maailmansodan panssarivaunut Luokka:Yhdistyneen kuningaskunnan keskiraskaat panssarivaunut
Erich Kleiber

Erich Kleiber (5. elokuuta 1890 Wien – 27. tammikuuta 1956) oli Itävallassa syntynyt kapellimestari. Hän omisti suurimman osan elämästään oopperalle. Opiskeltuaan musiikkia Prahassa hän siirtyi 1912 johtamaan orkesteria Darmstadtiin. Vuonna 1923 hänestä tuli Berliinin valtionoopperan musiikillinen johtaja. Vuonna 1925 hän johti Alban Bergin Wozzeckin kantaesityksen. Saksan kansallissosialistisen työväenpuolueen leimattua Bergin toisen oopperan Lulun ”jälkeenjääneiden musiikiksi” Kleiber erosi vuonna 1934 mielenilmauksellisesti Berliinin-työstään. Hän muutti myöhemmin Buenos Airesiin, jonka Colón- teatterissa hän työskenteli aina vuoteen 1950 saakka. Vuodesta 1938 alkaen hänellä oli myös Argentiinan kansalaisuus. Vuonna 1954 hän palasi Berliiniin töihin mutta erosi taas pian uudestaan. Erich Kleiberin poika Carlos Kleiber on myös tunnettu kapellimestari. == Levytyksiä == Oopperoista Kleiber on levyttänyt muun muassa Mozartin Figaron häät ja Straussin Ruusuritarin. == Aiheesta muualla == *Erich & Carlos Kleiber page *http://www.kleiber.hit.bg/en/index_other_browser.html Luokka:Itävaltalaiset kapellimestarit Luokka:Vuonna 1890 syntyneet Luokka:Vuonna 1956 kuolleet
Olostunturi

thumb|300px|Olostunturi kuvattuna Rovaniementieltä. thumb|300px|Olostunturin tuulipuiston viisi Bonus B44/600-voimalaa. Olostunturi on Muonion kunnassa sijaitseva tunturi, joka kohoaa 524 metrin korkeuteen merenpinnasta.Facta- tietosanakirja, s. 552, WSOY, 2006 Olostunturilla sijaitsee hiihto- ja laskettelukeskus. Oloksen alueella sijaitsee saksalaisten autotehtaiden talvitestausasema, joka tarjoaa paikallisille asukkaille työpaikkoja talvisin. Alueella sijaitsee myös Madeojan lehtosuojelualue. == Olostunturin matkailun historia == Olostunturin hiihto- ja matkailukeskus perustettiin 1960-luvun puolivälissä. Tunturin rinteeseen raivattiin laskettelurinteet, pystytettiin hiihtohissi ja rakennettiin pieni leirintäalue. Olostunturi Oy:n rakennuttama, arkkitehti Päivi Sauraman suunnittelema höylähirsinen hotelli- ja ravintolarakennus avattiin vuonna 1965, ja laajennus valmistui kaksi vuotta myöhemmin. Hotellin viereiseen metsäiseen tunturin rinteeseen rakennettiin lomamökkejä. Olostunturin hotellin uusi osa valmistui 1980-luvun alussa, ja myöhemmin sen ympärille rakennettiin useita muita majoitus- ja palvelurakennuksia. Olokselle kaavoitettiin aikoinaan tuhansia vuodepaikkoja, mutta vuonna 2012 niistä oli toteutunut vasta 2 000, mihin on vaikuttanut useiden lähelle toisiaan rakennettujen hiihtokeskusten välinen kilpailu. Väitöskirjan verkkoversio == Tuulivoimapuisto == Tunturin huipulla on Oloksen tuulivoimapuisto, jonka rakensi Kemijokiyhtiö vuonna 1998. Yhtiö myi tuulivoimapuiston Fortumille, jonka tytäryhtiö Tunturituuli Oy hallinnoi sitä. Tunturituuli laajensi puistoa kolmella tuulivoimalalla seuraavana vuonna 1999. Kaikki viisi tuulivoimalaa ovat edelleen toiminnassa. == Katso myös == * Luettelo Suomen korkeimmista kohdista * Luettelo Suomen suurimmista prominensseista * Luettelo Suomen tuulivoimaloista == Lähteet == == Aiheesta muualla == Luokka:Muonion tunturit Luokka:Suomen talviurheilukeskukset
F4

F4 tai F-4 tarkoittaa seuraavia asioita: *F4F Wildcat, Yhdysvaltain laivaston hävittäjälentokone toisessa maailmansodassa *F4U Corsair, Yhdysvaltain laivaston hävittäjälentokone toisessa maailmansodassa ja Korean sodassa *F4D Skyray, Yhdysvaltain laivaston hävittäjälentokone 1960-luvulla *F-4 Phantom II, myös F4H Phantom II, McDonnell Douglas -yhtiön valmistama hävittäjä- pommittajalentokone *USS F-4 (SS-23), Yhdysvaltain laivaston F-luokan sukellusvene *F4, Formula 4, autourheiluluokka *F4, Nikonin kamera *f/4, kameran aukon halkaisijaa kuvaava F-numero *F4, tietokoneen näppäimistön toimintonäppäin *F4, Kaakkois-Aasiassa käytetty paperikoko *F4, yksi viidestä poikkeuksellisen yksinkertaisesta Lien ryhmästä, matemaattinen käsite *F4, Fujitan asteikon luokka erittäin voimakkaalle tornadolle *F4, suosittu taiwanilainen poikabändi *Ihmeneloset, F4 (englannin sanoista Fantastic Four), Marvelin supersankarijoukkio.
Akira Toriyama

Akira Toriyama (, 5. huhtikuuta 1955https://myanimelist.net/people/1901/Akira_Toriyama – 1. maaliskuuta 2024https://en.dragon-ball-official.com/news/01_2499.html) oli japanilainen mangataiteilija. Hän aloitti uransa 23-vuotiaana. Toriyama loi sarjat Dragon Ball ja Dr. Slump, mutta eniten hän loi lyhytsarjoja, kuten muun muassa Kajika ja Sandland. Hän teki kuvituksen peliin Dragon Quest. Lisäksi hän suunnitteli hahmot muun muassa peleihin Dragon Quest VIII: The Journey of the Cursed King, Chrono Trigger, Tobal No. 1 ja Tobal 2. Akira Toriyama harrasti pienoismallien kokoamista, videopelien pelaamista ja moottoripyörällään ajoa. Dr. Slump oli ensimmäinen Toriyaman hittimanga, mutta vasta Dragon Ball toi hänelle maailmanlaajuisen menestyksen. Dragon Ball oli Toriyaman päätuote, jota hän piirsi yli kymmenen vuoden ajan. Hän oli itsekin yllättynyt Dragon Ballin saamasta suosiosta. Jatkoa Toriyaman kehittämiin mangoihin ovat muun muassa Wonder Island, Cowa! ja Neko Majin Z. Toriyama kuoli 1. maaliskuuta 2024 aivojen kovakalvon alaiseen verenpurkaukseen. == Tuotanto == * 1978: Wonder Island * 1980–1984: Dr. Slump * 1981: Pola & Roid * 1983: Chobit * 1983: Dragon Boy * 1986–2024: Dragon Quest (pelisarja) * 1984–1989: Dragon Ball * 1989–1996: Dragon Ball Z * 1996–1997: Dragon Ball GT * 1996: Tobal No. 1 * 1997: Tobal 2 * 1997–1998: Cowa! * 1998: Kajika * 2000: Sandland * 2001: Neko Majin Z * 2009–2010: Jiya * 2013: Jaco the Galactic Patrolman * 2015–2024: Dragon Ball Super * 2024 Dragon Ball Daima == Lähteet == == Aiheesta muualla == * * * Akira Toriyama MobyGamesissä Luokka:Japanilaiset sarjakuvantekijät Luokka:Vuonna 1955 syntyneet Luokka:Vuonna 2024 kuolleet
Käyrä

Matematiikassa käyrä on halutulla välillä jatkuva pisteiden joukko avaruudessa. Käyrän ei välttämättä tarvitse noudattaa mitään matemaattista mallia. Yksinkertaisimmillaan käyrä on suora viiva. ==Topologinen määritelmä== Olkoon X topologinen avaruus ja I reaaliakselin jokin väli. Tällöin käyrä on jatkuva kuvaus \gamma : I \to X. Käyrää sanotaan yksinkertaiseksi, jos \gamma on injektiivinen. Jos I on suljettu ja rajoitettu väli, I=[a,b], sanotaan käyrää yksinkertaiseksi siinäkin tapauksessa, että \gamma (a) = \gamma (b) ja \gamma on välin sisäpisteissä injektiivinen. Käyrä on suljettu käyrä, jos I=[a,b] ja \gamma (a)=\gamma (b). Suljettua yksinkertaista käyrää sanotaan Jordanin käyräksi. Topologisessa tarkastelussa on huomattava, että käyrä ja sen kuvaaja ovat kaksi eri asiaa. Kahden eri käyrän kuvaajat voivat olla samat. Esimerkiksi fysikaalisesti tulkittuna käyrää pitkin voidaan kulkea eri nopeuksilla tai Jordan-käyrää voidaan kiertää useita kertoja. == Lähteet == ==Kirjallisuutta== * * * * * *
Sytytysjärjestelmä

Sytytysjärjestelmään kuuluu bensiiniä käyttävässä perinteisessä ottomoottorissa mekaaninen, moottorin tahtia pyörivän akselin ohjaama katkoja, sytytyspuola (sytytysmuuntaja), virranjakaja ja sytytystulpat sekä näiden väliset johtimet. Sytytyspuolan ensiöpiiriin tulee jatkuva tasajännite, ja kun katkojan kärjet ovat kiinni toisissaan, sytytyspuolan ensiöpiiri maadoituu niiden kautta päästäen virran kulkemaan ensiökäämin läpi. Virranjakajan akselin avatessa katkojan kärjet puolan ensiöpiirin virtapiiri katkeaa ja tällöin toisiopiiriin indusoituu suuri, jopa kymmenientuhansien volttien jännite. Puolan toisiopiiri on yhdistetty suurjännitejohdolla virranjakajan kanteen, josta se pyörijän kautta ohjautuu oikean sylinterin sytytystulppaan ja aiheuttaa siellä kipinän. Katkojan kärkien rinnalla on kondensaattori, jonka tarkoitus on vähentää ensiöpuolen kipinöintiä. Kun katkojan kärjet avautuvat, virta pääsee pienen hetken kulkemaan kondensaattorin kautta, mikä antaa kärjille aikaa avautua kunnolla ennen kuin virta katkeaa. Tämä estää valokaaren syntymisen kärkien välille ja pakottaa jännitteen purkautumaan toisiokäämin ja tulpan kautta. Jos katkojan kärkiväli on liian pieni, moottorin käynti muuttuu röpöttäväksi ja kierrosten otto vaikeutuu. Sama tapahtuu, kun katkojan kärjet kuluvat. Katkojan kärjet ovat kiinni virranjakajassa sijaitsevassa kärkilevyssä. Virranjakajassa on usein myös alipaineella toimiva sytytysennakon säätö, joka säätää ennakkoa moottorin kuormituksen ja kierrosluvun mukaan sopivaksi. Normaaleihin huoltotoimenpiteisiin kuuluu kyseisen järjestelmän toiminnan sekä itse ennakon tarkastus, joka suoritetaan helpoiten ajoituslampulla. Nykyisissä bensiiniautoissa on yleensä käytössä kärjetön sytytysjärjestelmä, jossa puolan ensiövirtaa ohjataan elektronisesti. Katkojan kärjet on korvattu moottorin asentoanturilla ja elektronisilla sytytyksen vahvistus- ja/tai ohjausyksiköillä, jotka korvaavat mekaanisen katkojan. Nykyään virranjakajastakin on usein luovuttu, ja jokaista sylinteriä kohti on oma puolansa, minkä ansiosta moottorinohjausyksikkö voi säätää kunkin sylinterin sytytystä täysin yksilöllisesti. Eräs vaihtoehto on käyttää niin sanottua hukkakipinäsytytysjärjestelmää, jossa esimerkiksi nelisylinterisessä moottorissa kahdelle sylinterille annetaan kerrallaan kipinä. Toisessa sylinterissä on puristustahti lopuillaan ja toisessa vastaavasti poistotahti lopuillaan. Sylinterissä, jossa on poistotahti menossa, menee kipinä "hukkaan." Järjestelmästä voidaan myös käyttää nimitystä DIS, Distributorless Ignition System. (suom. virranjakajaton sytytysjärjestelmä) Yksi- (ja usein myös kaksi) sylinterisissä moottoreissa voi olla ns. magneettosytytys, joka sekin voi olla kärjellinen tai kärjetön. == Aiheesta muualla == Luokka:Polttomoottorit Luokka:Seulonnan keskeiset artikkelit
Animals

Animals voi viitata ainakin seuraaviin: * The Animals, brittiläinen rockyhtye 1960-luvulta * Animals, Pink Floydin albumi vuodelta 1977 * Animals, This Town Needs Gunsin albumi vuodelta 2008 * Animals, elokuva vuodelta 2012 * Animals, DJ Martin Garrixin kappale vuodelta 2013 * Animals, Maroon 5:n kappale vuodelta 2014 * Animals, yhdysvaltalainen televisiosarja 2016–2018 * Animals, elokuva vuodelta 2019
Alpo Tuomisto

Alpo Tuomisto (19. marraskuuta 1937 – 15. syyskuuta 2021)Alpo Tuomiston kotisivut (12.3.2022 arkistoitu versio) Internet Archive oli suomalainen taidemaalari. Hän oli 1980-luvun alusta lähtien eräs tuotteliaimpia suomalaisia muotokuvamaalareita. Virallisesti julkistettuja Tuomiston töitä löytyy pääosin pankkien, kuntien, sähkölaitosten ja erilaisten julkisyhteisöjen kokoelmista. Tämän lisäksi Tuomisto maalasi huomattavan määrän taiteilijaprofessoreita ja viihdetaiteilijoita. Esimerkiksi Juice Leskisen albumin Minä kansikuvituksessa käytettiin Alpo Tuomiston muotokuvamaalausta. == Lähteet == Luokka:Suomalaiset taidemaalarit Luokka:Muotokuvamaalarit Luokka:Vuonna 1937 syntyneet Luokka:Vuonna 2021 kuolleet
Kallaveden lukio

Kallaveden lukio on kuopiolainen lukio, jonka juuret ulottuvat vuoteen 1879 Suomalaisen tyttökoulun perustamiseen. Nimi muuttui vuonna 1928 Kuopion tyttölyseoksi, Kallaveden yhteislyseoksi vuonna 1973 ja Kallaveden lukioksi vuonna 1975. Kallaveden lukio on yksi Kuopion neljästä päivälukiosta. Sitä käy noin 500 opiskelijaa. Opettajia on noin 40. Rehtorina on Ensio Vatanen. Samassa rakennuksessa toimi aikaisemmin myös Kuopion aikuislukio. Arkkitehti Magnus Schjerfbeckin suunnittelema, alkujaan nelikerroksinen punatiilinen koulurakennus valmistui Piispanpuiston pohjoislaidalle (Maaherrankatu 2) vuonna 1924. Koulu oli alkujaan Kuopion suomalaisen tyttökoulun käytössä. Nykyisen korkeutensa koulu sai 1950-luvulla. Lukio hyväksyttiin Unesco- kouluksi vuonna 1984. Unesco-koulu korostaa kansainvälisyyttä eri toiminnoissaan. ==Opiskelu== Kallaveden lukiossa painotetaan viestintää ja mediakasvatusta, kuvataidetta, käsi- ja taideteollisuutta sekä kansainvälisyyttä. Lukiodiplomin suorittaminen on mahdollista musiikissa, kuvataiteessa, tekstiilityössä, mediassa ja liikunnassa. Samassa rakennuksessa toimii myös Kuopion aikuislukio, jonka kursseja oppilaiden on mahdollista hyödyntää. ==Lehti ja radioasema== Kallaveden lukiossa julkaistaan perinteistä Oras -lehteä, jonka perustaminen ajoittuu aivan 1800-luvun loppuun, mikä tekee siitä yhden Suomen vanhimmista opiskelijalehdistä.http://www.artemix.net/artemix- arkisto/main2f576.html?id=470&kid;=1&arkisto;=1 Siellä on toiminut myös 10 vuoden ajan lukiolaisten oma radioasema, Putkiradio. ==Ystävyyskoulut== 1980-luvun alusta on Kallaveden lukiolla ollut viisi ystävyyskoulua: Nowy Wisniczin taidelukio (Puola), Tarton 14. taidekoulu (Viro), Himmelsthurin lukio (Saksa) ja 15. lyseo Pihkovassa (Venäjä) Desenzanon lukio (Italia) . Koulut pitävät yhteyttä toisiinsa mm. vuosittaisten vierailujen merkeissä. ==Lähteet== Luokka:Kuopion lukiot Luokka:Väinölänniemi (kaupunginosa)